**‏03 מאי 2023**

**עובדים יקרים,**

**הנדון:** מימוש אופציית הארכה פוליסת ביטוח בריאות קבוצתי לעובדי וגמלאי הסגל המנהלי

באוניברסיטת תל אביב

מתוך הכרתנו בחשיבות ביטוח הבריאות שלנו ולאחר מו"מ אינטנסיבי לטיוב התנאים למול חברת הביטוח מנורה, ברצוננו להביא לידיעתכם כי הנהלת האוניברסיטה (בעלת הפוליסה) מימשה את אופציית הארכת ההסכם אל מול חברת הביטוח מנורה.

מיום 01/07/2023 פוליסת הביטוח של עובדי וגמלאי הסגל המנהלי ובני/בנות משפחותיהם תוארך לתקופה של 5 שנים, עד ליום 30/06/2028.

כל המבוטחים הקיימים ימשיכו להיות מבוטחים ברצף ביטוחי מלא.

מיום 1.7.2023 יפתח "חלון הזדמנויות" להצטרפות לפוליסה ללא הצהרת בריאות ולמשך 90 יום (לעובדים ובני משפחותיהם בלבד) .

העובדים ימשיכו להיות זכאים לתמיכה חודשית בדמי הביטוח מהנהלת האוניברסיטה – מימון של 23 ₪ לעובד/ת ברובד הבסיס ו- 37 ₪ לעובד/ת ברובד הרחבה א'.

בתאריך 30/04/2023 נשלח אליכם עדכון בהודעת SMS מחברת מנורה, כמתבקש ע"פ תנאי הרגולציה, על חידוש הפוליסה עם התנאים המיטיבים המצוינים לעיל. יש לציין שבפוליסה המחודשת הוכנסו **שיפורים ושדרוגים משמעותיים מאוד**. ) על פי החלוקה לרבדים) להלן הפירוט מטה:

**ברובד הבסיס:**

**פרק א' – תרופות מיוחדות:**

* נוסף כיסוי לקנאביס רפואי עקב בעיה אונקולוגית – עד לסך של 5,000 ₪ לכל תקופת הביטוח.
* נוסף כיסוי לאיתור מוסד רפואי לטיפול תרופתי ניסיוני – עד לסך של 20,000 ₪ למקרה ביטוח.

**פרק ד' – התייעצויות עם רופא מומחה ובדיקות אבחנתיות:**

* נוסף כיסוי של כתב שירות "סמארט DR" תחת ספק השירות פמ"י פרמיום.

**ברובד הרחבה א':**

**פרק ו' – שירותים אמבולטוריים.**

**יתווספו ו/או ישודרגו הכיסויים הבאים:**

* בדיקות פתולוגיות – סכום הביטוח ישודרג ל- 18,000 ₪ למקרה ביטוח.
* יתווסף כיסוי של 'אביזר רפואי אחרי ניתוח' – עד לסך של 2,500 ₪ למקרה ביטוח.
* יתווסף כיסוי של 'ליווי מקצועי ותמיכה בחולה קשה' – עד לסך של 2,000 ₪ לחודש ולא יותר מ- 10,000 ₪ לתקופת ביטוח, בכפוף להשתתפות עצמית של 10%.
* יתווסף כיסוי של 'טיפול בתא לחץ למחלה אונקולוגית ולמחלת הסוכרת – עד לסך של 6,000 ₪ לתקופת ביטוח.
* יתווסף כיסוי של 'הדפסת איברים' – עד לסך 2,000 ₪ עבור הדמית תלד מימד, עד 10,000 ₪ עבור הדפסת תלת מימד של האיבר לצורך המחשה, עד לסך 35,000 ₪ עבור הדפסת תלת מימד של איבר להשתלה ועד 15,000 ₪ עבור הדפסת תלת מימד של כלי עזר לניתוח והכל בכפוף להשתתפות עצמית של 10%.

**ברצוני להודות לכל העוסקים במלאכה : למנכ"ל האוני' מר גדי פרנק , לסמנכ"ל כספים מר נרי אזוגי , למנהל יחידת ההספקה מר אבי וייס , לחברי וועדת ביטוח: תומר בכר, לירון ינר, רוני בזרנו'. ליועצים הרפואיים:**

**גיל ורדי סוכנות לביטוח - איתי אשכנזי, פרש קונספט - אהוד ליפשיץ. תבואו כולכם על הברכה.**

* **ט.ל.ח פירוט תנאי הפוליסה המלאים והמחייבים הינם כפי שמופיע בחוברת תנאי הפוליסה עצמה שתשלח מנורה למבוטחים בסמוך למועד תחילת הביטוח והם המחייבים בלבד.**
* **אין לראות בתמצית כיסויים זה** **אישור אוטומטי לכיסוי ביטוחי**
* **המידע מובא כשירות לחברי הארגון ואין בו כדי להמליץ על הצטרפות לביטוח.**

**בברכת בריאות טובה,**

 **אבי מאירוביץ'**

**יו"ר ארגון הסגל המנהלי**